Før vi kan gå i gang med at isolere noget, skal vi tjekke selve opbygningen af etageadskillelsen. Den foregår typisk ved, at vi borer meget små huller. Igennem disse kan vi filme og se hvordan opbygningen tager sig ud.
Herefter planlægger vi hvordan arbejdet udføres bedst. Her ser vi både på bjælkelag og dybde. Når vi har det på plads, borer vi små huller som passer til indblæsningen af isoleringen. Slutteligt, sørger vi selvfølgelig også for at hullerne lukkes igen.